Jose Mourinho jittama li Son Heung-min eventwalment jiffirma kuntratt ġdid ma' Tottenham Hotspur Jose Mourinho tenna li jistenna li Son Heung-min eventwalment jiffirma kuntratt ġdid ma' Tottenham Hotspur. Il-player internazzjonali tal-Korea t'Isfel, li skorja 16-il goal dan l-istaġun, fadallu ftit inqas minn sentejn u nofs fil-ftehim tiegħu mat-team minn Londra. Madankollu, minkejja t-tħassib li l-pożizzjoni ta' Spurs rigward il-player ta' 28 sena qed tiddgħajjef, Mourinho appoġġa lill-club biex jaqbel ma' termini ġodda mal-attakkant fil-futur. Mourinho qal li: "Son mhuwiex problema, għandu kuntratt ta' tliet snin ma' Spurs. Nemmen, sempliċement li huwa se jkun qed jistenna l-mument it-tajjeb biex iġedded il-kuntratt tiegħu . "Probabbilment is-sitwazzjoni preżenti fid-dinja minħabba s-sitwazzjoni tal-Covid-19, ma naħsibx li huwa l-mument it-tajjeb għall-players u clubs biex jiddiskutu kuntratti meta hawn tant nies li qed jitilfu l-impjiegi tagħhom. "Nemmen li meta kollox jirritorna għan-normal, il-club u Son se jkunu qed jaslu pjuttost faċilment għall-konklużjoni bejniethom rigwad kuntratt ġdid." Son ilu ma' Spurs sa minn Awwissu 2015, u skorja total ta' 102 goals minn 261 dehra fil-kompetizzjonijiet kollha.